Toshkentliklar tramvay bilan xayrlashmoqda

Toshkentliklar yaqinda barcha yo‘nalishlardagi qatnovi butunlay to‘xtatiladigan tramvay bilan xayrlashmoqda. Shu kunlarda ijtimoiy tarmoqlarda turli shakllarda tramvayni yodga olish, jamoat transportining ushbu ko‘rinishi bilan vidolashish odat bo‘lmoqda.
Facebook foydalanuvchilaridan biri oxirgi qatnovlaridan birini amalga oshirayotgan 9-tramvay vagonini ichkaridan va tashqaridan turli rakurslardan suratga olib, o‘z sahifasiga joylashtirdi.

“Toshkent tramvayi bilan xayrlashish”, — deb izoh berdi u fotosuratlarga.



Eslatib o‘tamiz, Toshkent shahridagi 9- va 13-tramvay yo‘nalishlarining ishi 22-apreldan butunlay to‘xtatildi. 17- va 8-tramvaylar ishi taxminan 1-iyunga qadar davom etadi.